༄༅། དགའ་ལྡན་ཕུག་པོ་ཆེའི་སྒྲུབ་གནས་ལ་སྲི་ཞུ་བགྱིས་
པའི་དཀར་ཆག་དགའ་ལྡན་བསྟན་པ་རྒྱས་
བྱེད་ཅེས་བྱ་བ་བཞུགས་སོ། །
ཨོཾ་སྭསྟི། རིགས་དང་དཀྱིལ་འཁོར་ཀུན་གྱི་ཁྱབ་བདག་ཆེ། །རྡོ་རྗེ་སེམས་
དཔའ་སྙིགས་དུས་འགྲོ་བ་ཡི། །དོན་དུ་ངུར་སྨྲིག་གར་གྱིས་རྣམ་རོལ་བ། ། དྲིན་
ཅན་བླ་མ་དེ་ལ་སྙིང་ནས་འདུད། །མཁྱེན་བརྩེ་ནུས་པ་དཔག་པར་དཀའ་བའི་
ཐུགས། །འགྲོ་ཀུན་མ་རིག་གཉིད་ལས་སློང་བའི་གསུང་། །གསེར་གྱི་ལྷུན་པོ་ལྟ་
བུར་བརྗིད་པའི་སྐུ། །ཐུབ་དབང་ལྷ་ཡི་བླ་མས་དགེ་ལེགས་སྩོལ། །རབ་འབྱམས་
ཞི་དང་ཁྲོ་བོའི་འཁོར་ལོའི་མགོན། །ཡི་དམ་སངས་རྒྱས་བྱང་སེམས་ཉན་རང་
ཚོགས། །མཐུ་ལྡན་བཀའ་སྲུང་རྣམས་ཀྱི་མཐུ་སྟོབས་ཀྱིས། །བདག་གི་སྨོན་པའི་
གནས་འདི་འགྲུབ་གྱུར་ཅིག །ཅེས་ཤིས་པ་བརྗོད་པ་སྔོན་དུ་བཏང་ནས་སྐབས་སུ་
བབ་པའི་བརྗོད་པར་བྱ་བ་ནི། བདག་ཅག་གི་དཔལ་ལྡན་བླ་མ་དམ་པ་གྲུབ་པའི་
དབང་ཕྱུག་ཆེན་པོ་མཚན་བརྗོད་པར་དཀའ་བ་དོན་གྱི་སླད་དུ་མཚན་ནས་སྨོས་ཏེ་
རྗེ་བཙུན་བློ་བཟང་རྣལ་རྒྱལ་དཔལ་བཟང་པོ་དེ་ཉིད་ཀྱིས་སྲིད་གསུམ་ཐམས་ཅད་
མེ་འབར་བའི་ཀློང་ལྟར་གཟིགས་ནས་ཚེ་འདིའི་འཁྲི་བ་བཙན་ཐབས་སུ་བཅད་
དེ། གཡའ་ཁྲོད་དང་། གངས་ཁྲོད་དང༌། ནགས་ཁྲོད་དང་། དུར་ཁྲོད་སོགས་ མི་
མེད་ཀྱི་ལུང་སྟོང་རྣམས་སུ་འཚོ་བ་དཀའ་ཐུབ་ལ་བརྟེན་ནས་འཇམ་མགོན་བསྟན་
པའི་སྙིང་པོ་གྲུབ་མཆོག་དབེན་ས་པའི་མན་ངག་ལ་ཉམས་བཞེས་རྩེ་གཅིག་ཏུ་
- 130 -

དགའ་ལྡན་ཕུག་པོ་ཆེའི་སྒྲུབ་གནས་ལ་སྲི་ཞུ་བགྱིས་པའི་དཀར་ཆག་དགའ་ལྡན་བསྟན་པ་རྒྱས་བྱེད།
མཛད་པས་ལམ་ཐུན་མོང་བ་དང་། ཐུན་མོང་མིན་པ་རྡོ་རྗེ་ཐེག་པའི་ཉེ་ལམ་ལ་
ཉམས་རྟོགས་ཕུལ་དུ་ཕྱིན་པ་འཁྲུངས་ཏེ་གྲུབ་པའི་གོ་འཕང་མཐོན་པོར་གྱུར་པ་
ན་ ཐུབ་ པའི་ བསྟན་ པ་ རིན་ པོ་ ཆེ་ལ་བྱ་བ་མཛད་བཞེད་པ་དང་། སྐུ་དངོས་ཀྱི་
གདུལ་བྱ་རྣམས་ལ་ཆོས་ཀྱི་བདུད་རྩི་སྩོལ་བའི་ཕྱིར་ཡུལ་སྐྱིད་གྲོང་གི་ཕྱོགས་
འདིར་ཕེབས་ནས་དགའ་ལྡན་ཕུག་པོ་ཆེ་ཞེས་བྱ་བའི་སྒྲུབ་གནས་འདེབས་པར་
མཛད་དེ། བདག་ཅག་རྣམས་ལ་གྲུབ་མཆོག་དབེན་ས་པའི་མན་ངག་རྣམས་སྩལ་
ནས་དགའ་ལྡན་མཁའ་སྤྱོད་དུ་གཤེགས་པ་ཡིན་ཞིང་། དམ་པ་དེ་ཉིད་ནི་སྐྱེ་འགྲོ་
ཡོངས་ཀྱི་མ་འདྲིས་པའི་མཛའ་བཤེས་ཆེན་པོ་ཞིག་སྟེ། ཐུགས་སྙིང་རྗེ་ཆེན་པོས་
ཆེས་ཆེར་བསྐྱོད་པས་འགྲོ་བའི་དོན་དུ་འགྱུར་བ་ཞིག་མཐོང་ན་དམྱལ་བའི་མེ་ནང་
དུའང་ ཇི་ ལྟར་ གཉིས་ འཐུང་ དབང་ པོ་ ཉིན་ ཕྱེད་ དུས་ སུ་ པད་ མཚོར་ འཇུག་ པ་
བཞིན་དུ་ཡ་ང་བ་ཅུང་ཟད་མེད་པར་དགའ་སྤྲོས་འཇུག་པ་ལ་ཐེ་མི་ཚོམ་ཞིང༌།
འགྲོ་ བའི་ སྡུག་ བསྔལ་ འབའ་ ཞིག་ ཐུགས་ ལ་ བརྣགས་ ནས་ ཅི་ མཛད་ སྐྱེ་ འགྲོ་
ཡོངས་ལ་བདེ་བ་འབྱུང་བའི་ཐབས་འབའ་ཞིག་ཏུ་མཛད་པས་ན་སྤྱིར་སྐྱེ་འགྲོ་
ཡོངས་ལ་བཀའ་དྲིན་ཆེ་ཞིང་། སྒོས་སུ་ཐུབ་པའི་བསྟན་པ་ལྔ་བརྒྱའི་མཐར་ཐུག་
པས་ དམ་ པ་ ཕལ་ ཆེར་ ཞིང་ གཞན་ དུ་ གཤེགས་ ནས་ སྙན་བརྒྱུད་ ཀྱི་ མན་ ངག་
རྣམས་ ཕལ་ ཆེར་ནུབ་ཏུ་ ཉེ་ བ་ན། ཐུབ་དབང་ རྡོ་ རྗེ་ འཆང་ནས་ བཟུང་ འཇམ་
མགོན་བླ་མ་ཡབ་སྲས་ཀྱི་བར་སྙན་ནས་སྙན་དུ་བརྒྱུད་པའི་མན་ངག་ཟབ་མོ་
རྣམས་སྤེལ་བར་མཛད་པས་ན་གངས་ཅན་པ་ཡོངས་ལ་བཀའ་དྲིན་ལྷག་ཏུ་ཆེ་ལ།
ལྷག་པར་ཡང་སངས་རྒྱས་དང་བྱང་སེམས་གོང་མ་ཐམས་ཅད་ཀྱིས་ནི་ཡལ་བར་
བོར། མགོན་སྐྱབས་དང་དཔུང་གཉེན་གཞན་དུ་ནི་མེད། ཐོག་མེད་ནས་གོམས་
- 131-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
པའི་ ལས་ ཉོན་ གྱི་ བག་ ཆགས་མཐུག་ པོའི་ ལྕིད་ དཀྱིལ་ འཁོར་ བའི་ རྒྱ་ མཚོའི་
གཏིང༌ཁོ༌ནར་ནི་ནུབ། བླང་དོར་བལྟ་བའི་ཤེས་རབ་ཀྱི་མིག་དང་ནི་བྲལ། གར་
འགྲོའི་གཏོལ་ནི་མེད་། མི་དགེ་བའི་བཤེས་གཉེན་དང་སྡིག་པའི་གྲོགས་པོ་ན་
ཀྲའི་ལུས་ཅན་མང་པོས་ནི་སྒོ་ཀུན་ནས་གཙེས། སྐྱེ་རྒ་ན་འཆིའི་ཟུག་རྔུ་ཆེན་པོ་ནི་
བར་མཚམས་མེད་པར་ཁོར་ཡུག་ཏུ་མནར་ཏེ་སྡུག་བསྔལ་ཞིང་ཤིན་ཏུ་ཉམ་ཐག་
པར་གྱུར་པ་བདག་ཐུགས་རྗེའི་ཕྱག་རིང་པོས་དྲངས་ཏེ་ཡོན་ཏན་བདུན་ལྡན་གྱི་
ཁང་བཟང་དམ་པར་ངལ་བསོར་བཅུག །བརྒྱད་ལྷག་བཅུ་ཡི་གོས་དང་རྒྱན་གྱིས་
ཟང་ཟིང་གི་དངོས་པོ་ཐམས་
ཀླུབས། ཇི་ལྟར་ཕ་བཟང་པོས་བྱིས་པ་ཆུང་ངུ་ཐབས་ཚུལ་ཀུན་ནས་སྐད་དང་བརྡ་
བསླབས་ཏེ་ མི་ གྲལ་དུ་ འཇུག་ པ་ལྟར། འཇམ་མགོན་སྙན་བརྒྱུད་ ཀྱི་ མན་ ངག་
ཟབ་མོ་རྣམས་བརྩེ་བས་གདམས་ཏེ་ཐབས་སྣ་ཚོགས་པས་བོང་བུ་མི་གྲལ་དུ་
འཇུག་པ་ ལྟར་མཛད་པས། ། དེང་སང་ སྡེ་ སྣོད་ གསུམ་ ལ་ སྦྱངས་ པའི་ དགེ་ བའི་
བཤེས་གཉེན་ཆེན་པོ་དག་གི་མདུན་སར་ཡང་སྙན་བརྒྱུད་ཀྱི་མན་ངག་འཆད་པའི་
སྤོབས་ པ་ཅུང་ཟད་ ཐོབ་ པ་ འདི་ ལྟ་བུའི་བཀའ་དྲིན་ནི། བདག་ཅག་གིས་ནམ་
མཁའ་མ་ཟད་ཀྱི་བར་དུ་སྒོ་གསུམ་བྲན་དུ་ཕུལ་ཏེ།
ཅད༌ཀྱིས༌མཉེས༌པ༌བསྒྲུབས༌ཀྱང༌བཀའ་དྲིན་གྱི་ཆ་ཕྲ་མོ་ཞིག་ཀྱང་འཁོར་བའི་
ཐབས་མ་མཆིས་མོད། འོན་ཀྱང་རང་གི་བསོད་ནམས་ཀྱི་ཚོགས་རྫོགས་པ་དང་།
གྲུབ་ མཆོག་ དམ་ པ་ དེ་ ཉིད་ ཀྱི་ དགོངས་ པ་ རྫོགས་ བྱེད་ཁོ་ནར་ དམིགས་སྒྲུབ་
གནས་འདི་ ཉིད་ ལ་ སྲི་ཞུ་བགྱིད་པར་སྤྲོ་བ་ནི། །རྒྱལ་བའི་སྲས་པོ་ཞི་བ་ལྷས།
འགྲོ་བའི་སྡུག་བསྔལ་སྨན་གཅིག་པུ། །བདེ་བ་ཐམས་ཅད་འབྱུང་བའི་གནས། །
བསྟན་པ་རྙེད་དང་བཀུར་སྟི་དང༌། །བཅས་ཏེ་ཡུན་རིང་གནས་གྱུར་ཅིག །ཅེས་
- 132-

དགའ་ལྡན་ཕུག་པོ་ཆེའི་སྒྲུབ་གནས་ལ་སྲི་ཞུ་བགྱིས་པའི་དཀར་ཆག་དགའ་ལྡན་བསྟན་པ་རྒྱས་བྱེད།
དང༌། གཙུག་ལག་ཁང་རྣམས་ཀློག་པ་དང་། ཁ་ཏོན་གྱིས་རྒྱས་ལེགས་གནས་
ཤོག །རྟག་ཏུ་དགེ་འདུན་མཐུན་པ་དང༌། །དགེ་འདུན་དོན་ཡང་འགྲུབ་པར་ཤོག །
ཅེས་གང་གསུངས་པ་ལྟར། འགྲོ་བ་ཡོངས་ལ་བདེ་སྐྱིད་འབྱུང་བའི་ཐབས་དམ་པ་
ནི་རྒྱལ་བའི་བསྟན་པ་རིན་པོ་ཆེ་ཁོ་ན་ཡིན་ཞིང་། བསྟན་པ་གནས་པ་དང་འཕེལ་
བ་ཐམས་ཅད་ནི་དགེ་འདུན་གྱི་སྡེ་ལ་རག་ལས། དགེ་འདུན་གྱི་སྡེ་ཞེས་བྱ་བ་དེ་
ཡང་ རྒྱལ་ བའི་བསྟན་ པ་ རིན་ པོ་ ཆེ་ ལ་ རབ་ཏུ་བྱུང་ནས་ཁས་བླངས་པའི་ཚུལ་
ཁྲིམས་མིག་འབྲས་ལྟར་བསྲུང་བ་གཞིར་བཞག་ནས། འཇིག་རྟེན་ཕྱི་མའི་དོན་དུ་
ཐོས་བསམ་སྒོམ་གསུམ་ལ་ཚུལ་བཞིན་དུ་སློབ་པའི་དགེ་སློང་རྣམ་པར་དག་པའི་
ཚོགས་ཤིག་ལ་བརྗོད་པ་ཡིན་གྱི། ཚེ་འདིའི་སྣང་ཤས་ཅུང་ཟད་ཀྱང་ཁ་མ་བྲི་བར་
འདི་ནང་གི་ལྟོ་གོས་ཕྱིད་པའི་ཐབས་ཙམ་དུ་སྐྲ་བྲེགས་ཤིང་གོས་བསྒྱུར་བས་ནི་
དགེ་ འདུན་ གྱི་ གྲངས་ སུ་ མི་ འགྲོ་ བས། ། དེ་ འདྲ་ བའི་ ཁྲིམས་ འཆལ་ ཁྲི་ ཕྲག་
ཚོགསས་ཀྱང་ཐུབ་ པའི་བསྟན་པ་གནས་པའི་ གྲངས་སུ་མི་འགྲོ་བར་གསུངས་
པས་ན། གྲུབ་མཆོག་དམ་པ་དེ་ཉིད་ཀྱི་རྣམ་ཐར་གཙང་མའི་རྗེས་སུ་ཞུགས་ཏེ།
གཞི་ འདུལ་ བའི་ བཅས་ ཁྲིམས་ རྣམ་ པར་ དག་ པ་ ཞིག་ ལ་ གནས་ནས། མདོ་
སྔགས་ཀྱི་ལམ་ཡོངས་སུ་རྫོགས་པ་ལ་སློབ་པའི་དགེ་འདུན་གྱི་སྡེ་འདི་ལྟ་བུ་ཡུན་
རིང་དུ་གནས་ན་ཅི་ མ་ རུང་ སྙམ་དུ་ སྐུ་ གདུང་ རིན་ པོ་ ཆེའི་དབུ་ཐོག་ཏུ་གསེར་
ཟངས་ཀྱི་གཉྫི་ར་བཟོ་བཀོད་ཕུན་སུམ་ཚོགས་པ། ནང་བཞུགས་རིང་བསྲེལ་རྣམ་
པ་བཞི་དང་བྱིན་རྟེན་སྣ་མང་གིས་བྱུར་བུར་བལྟམས་པ་དང་།
སྐུ་གདུང་རིན་པོ་
ཆེར་དར་སྣ་ལྔའི་སྙན་ཤལ། སྐུ་གདུང་རིན་པོ་ཆེ་དང་སྐུ་བརྙན་མཐོང་བ་དོན་
ལྡན་གྱི་མདུན་དུ་རྒྱུན་མཆོད་འབུལ་སྣོད་ལ་ཏིང་བདུན་ཚར་གཅིག །མཆོད་ཀོང་
- 133 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
ཆེ་ལེགས་གསུམ། རྒྱུན་མཆོད་ཀོང་ལེགས་པ་ཉི་ཤུ་རྩ་གཅིག །ལྷ་ཁང་གོང་འོག་
གཉིས་ཀར་མར་མེ་དང་བཟང་སྤོས་ཀྱི་རྒྱུན་མཆོད། དགེ་འདུན་གྱི་སྡེ་ཆགས་པའི་
མཐུན་རྐྱེན་དུ་ཉིན་རེཪ་སྔ་ཇ་བཞེས་ཐུག་དང་བཅས་པ། ཚ་རྟིང་མ། དགོངས་ཇ་
བཅས་ཆག་མེད་དང༌། ཟླ་བ་བྱུང་ངོ་ཅོག་གི་ཡར་ངོ་མར་ངོའི་གསོ་སྦྱོང་ཆག་མེད་
དང་། དབྱཪ་ སྔ་ ཕྱི་ གང་ རིགས་ ལ་ དབྱར་ གནས་ པར་ ཁས་ བླང་ བ། མཇུག་ཏུ་
དགག་དབྱེ་དང་བཅས་པ་གཞི་གསུམ་གྱི་ཕྱག་ལེན་རྣམ་པར་དག་པ་རྗེ་གྲུབ་པའི་
དབང་ ཕྱུག་ གིས་ ཇི་ ལྟར་ མཛད་ པ་ དེ་ ལྟར་ ནམ་ ཡང་ ཉམས་ པ་ མེད་ པའི་ རྒྱུན་
བཙུགས། ཡར་ངོའི་བཅུ་བཞི་དང་ཉེར་དགུ་གཉིས་ལ་སྔ་དྲོ་ཡི་དམ་རྡོ་རྗེ་འཇིགས་
བྱེད་ ཀྱི་ མངོན་རྟོགས་ བཟླས་ པ་ གཏོར་འབུལ་དང་བཅས་པ། ཚ་རྟིང་མ་ནས་
དགོངས་ ཇའི་ བར་ ཚོགས་ ཐེངས་ ལྔ་ ལ་ དམ་ ཅན་ ཆོས་ སྲུང་ རྣམས་ ལ་ བསྐང་
བཤགས་བཟླས་པ་བསྟོད་བསྐུལ་མངའ་གསོལ་བཅས་རྒྱལ་བའི་བསྟན་པ་བསྟན་
འཛིན་དང་བཅས་འཕྲིན་ལས་གཉེར་དུ་གཏད་པ་ཆག་མེད། ཟླ་བ་བྱུང་ངོ་ཅོག་གི་
ཚེས་གཉིས་ལ་སྔ་ཇར་གསང་འདུས་མི་བསྐྱོད་པ་ལྷ་སོ་གཉིས་ཀྱི་མངོན་རྟོགས་
རྒྱས་པ། ཚ་རྟིང་མ་ནས་གསང་བ་འདུས་པའི་རྩ་རྒྱུད་དཔལ་ལྡན་སྨད་རྒྱུད་གྲྭ་
ཚང་གི་ཕྱག་བཞེས་ལྟར་རྒྱུད་གདངས་དང་བཅས་པ། བདེ་མཆོག་རྩ་ རྒྱུད་ལེའུ་
དང་པོ། འཇམ་དཔལ་མཚན་བརྗོད། འདུས་པའི་འགྲེལ་གཏོར་དང་བཅས་པ་
ཆག་མེད། ཚེས་བཅུ་དང་ཉེར་ལྔ༌གཉིས་ལ་སྔ་ཇཪ་དཔལ་འཁོར་ལོ་སྡོམ་པ་ལྷ་
དྲུག་ ཅུ་ ཪེ་ གཉིས་ ཀྱི་ མངོན་རྟགས་རྒྱས་པ་ གཏོཪ་ འབུལ་དང་ བཅས་པ། བདེ་
མཆོག་རྩ་རྒྱུད་ལེའུ་དང་པོ་སྨོན་ལམ་ཤིས་བརྗོད་དང་བཅས་པ། ཚ་རྟིང་མ་ནས་
འདུས་པའི་རྩ་རྒྱུད་དང་འཇམ་དཔལ་མཚན་བརྗོད་རྣམས་ཆག་མེད་བཙུགས་པ་
- 134 -

དགའ་ལྡན་ཕུག་པོ་ཆེའི་སྒྲུབ་གནས་ལ་སྲི་ཞུ་བགྱིས་པའི་དཀར་ཆག་དགའ་ལྡན་བསྟན་པ་རྒྱས་བྱེད།
ཡིན་པས། སྒྲུབ་གནས་འདིར་ད་ལྟར་བཞུགས་པ་རྣམས་དང་། མ་འོངས་པ་ན་
འབྱོན་པར་འགྱུར་བ་ཐམས་ཅད་ཀྱིས་རང་རང་གི་དལ་བའི་རྟེན་ལ་སྙིང་པོ་བླང་
བ་དང་། རྒྱལ་བའི་བསྟན་པ་ཡུན་རིང་དུ་གནས་པའི་ཐབས་ལ་དགོངས་ནས་ཆོས་
སྤྱོད་ཀྱི་རྒྱུན་དེ་དག་ཉམས་པ་མེད་པར་མཛད་དགོས་ཤིང་། སྤྱིར་ན་རྗེ་བཙུན་བླ་
མ་གྲུབ་པའི་དབང་ཕྱུག་ཆེན་པོ་དེ་ཉིད་ཀྱི་མཛད་པ་བཟང་པོའི་རྗེས་སུ་ཞུགས་ཏེ་
སྒོ་གསུམ་གྱི་སྤྱོད་པ་ཐམས་ཅད་དམ་པ་དེ་ཉིད་ཀྱི་མཛད་པ་བཟང་པོ་དང་མཐུན་
པར་ མཛད་ ན་ གྲུབ་ པའི་ དབང་ ཕྱུག་ ཆེན་ པོ་དེ་ ཉིད་ ཀྱི་ དགོངས་ པ་ ཡོངས་ སུ་
རྫོགས་པ་དང་། རྒྱལ་བའི་བསྟན་པའི་སྙིང་པོ་མཐར་ཐུག་པ་འདི་ ཡུན་ རིང་ དུ་
གནས་པ་དང་། རང་རང་གི་དལ་བའི་རྟེན་ལ་སྙིང་པོ་དམ་པ་ལོན་པར་འགྱུར་བ་
ཡིན་པས་དེ་བཞིན་དུ་དགོངས་འཚལ། རྗེ་བཙུན་གྲུབ་པའི་དབང་ཕྱུག་དེ་ཉིད་ཀྱི་
རྗེས་སུ་སློབ་པར་འདོད་པས་སྒོ་གསུམ་གྱི་སྤྱོད་པ་ཇི་ལྟར་བྱ་སྙམ་ན། རྗེ་བཙུན་
གྲུབ་པའི་དབང་ཕྱུག་དེ་ཉིད་ཀྱི་མཛད་པ་བཟང་པོའི་རྗེས་སུ་སློབ་པར་འདོད་པ་
རྣམས་ཀྱིས་ནི་སྒོ་གསུམ་གྱི་སྤྱོད་པ་ཐམས་ཅད་དམ་པའི་ཆོས་ཁོ་ན་དང་བསྟུན་
པར་བྱ་ཡི། ཆོས་དང་འགལ་བ་སུ་དང་ཡང་བསྟུན་པར་མི་བྱའོ། །དེ་ཡང་མི་ལུས་
ཐོབ་ཀྱང་དམ་པའི་ཆོས་ཡིད་ཀྱི་དགུ་ལའང་མི་དྲན་པར་ཚེ་འདི་འབའ་ཞིག་གི་
བསམ་ པས་ དགྲ་ འདུལ་ གཉེན་ སྐྱོང་། ཚོང་བུན་བསྐྱེད། ཞིང་ལས་ སོགས་ནོར་
དང་བཟའ་བཏུང་སྒྲུབ་བའི་རྩོལ་བ་ཁོ་ནས་དུས་འདའ་བའི་ཁྱིམ་པ་རྣམས་དང་སྒོ་
གསུམ་གྱི་སྤྱོད་པ་སྐད་ཅིག་ཀྱང་མི་བསྟུན་ཞིང་དེ་དག་དང་ནམ་ཡང་བསྲེ་སླད་མི་
བྱའོ། །དེར་ཡང་མ་ཟད་སྐྲ་བྲེགས་ཤིང་ལུས་ཆས་གོས་བསྒྱུར་ཏེ་ཆོས་པར་རློམ་
ཡང་ ཚེ་ འདི་ འབའ་ ཞིག་ གི་ བསམ་པ་ལས་ འཇིག་རྟེན་ཕྱི་མའི་དོན་ སྒྲུབ་ པའི་
- 135 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
བསམ་ པ་ ནམ་ ཡང་ མེད་ པར་ ཚེ་ འདིའི་སྣང་ཤས་ཁོ་ནའི་དབང་གིས་ སྡོམ་ པ་
གསུམ་གྱི་བཅས་མཚམས་མཐའ་དག་ཡལ་བར་དོར་ཏེ། རྙེད་བཀུར་སྙན་གྲགས་
དང་ལོག་འཚོ་སྒྲུབ་པ་ལྷུར་ལེན་པ་རྣམས་དང་ནམ་ཡང་བསྲེ་སླད་མི་བྱ་ཞིང་དེ་
དག་དང་སྒོ་གསུམ་གྱི་སྤྱོད་པ་སྐད་ཅིག་ཀྱང་བསྟུན་པར་མི་བྱའོ། །དེར་ཡང་མ་
ཟད་ཆོས་བྱེད་པར་རློམ་ཡང་རང་ཕྱོགས་རྒྱལ་འདོད་གཞན་ཕྱོགས་ཕམ་འདོད་ཀྱི་
བསམ་པ་ཁོ་ནས་ཀུན་ནས་བསླངས་ཏེ་གཞན་དང་ཁ་གཤགས་འགྱེད་ཕྱིར་ཆོས་
ལ་སྙད་བཏགས་པའི་གཡོ་སྒྱུའི་སྦྱོར་བ་ཁོ་ན་ལྷུར་ལེན་པ་དང་། ལུང་དོན་རིགས་
པས་དཔྱོད་མི་ནུས་པར་ ལུང་ཙམ་ཁོ་ན་སྐྱབས་སུ་འཛིན་ཅིང་། དེ་ཡང་ ཤིང་རྟ་
ཆེན་པོའི་གཞུང་ལ་ལྟ་བའི་བསམ་པ་མེད་པར་རང་རང་གི་ཡུལ་ཕྱོགས་ཀྱི་རྒན་
རབས་དག་གི་ཟེར་སྒྲོས་དང་ ཡི་གེ་གང་བྱུང་ ལ་ཚད་མར་བཟུང་སྟེ་འདི་ཁོ་ན་
བདེན་གྱི་གཞན་ནི་གཏི་མུག་གོ་ཞེས་ཆོས་སྤོང་བ་ལ་ཡ་མི་ང་ཞིང་ཚིག་བརླང་པོས་
གཞན་རྒྱུད་སྲེག་པ་ལ་དཔའ་བར་བྱེད་པའི་གདུག་རྩུབ་ཅན་དག་དང་ཡང་ སྒོ་
གསུམ་ གྱི་ སྤྱོད་ པ་ སྐད་ཅིག་ ཀྱང་བསྟུན་པར་མི་བྱའོ། ། །དེ་ཙམ་དུའང་ མ་ ཟད་
ཉམས་ལེན